ཁྲིམས་བཟོ་ཡི་འགྲོ་ལུགས་ལྟར་ན།རང་སྐྱོང་ཁུལ་གྱི་འཐུས་མི་ཚོགས་ཆེན་དང་དེའི་རྒྱུན་ལས་ལྷན་ཁང་ལ་རང་སྐྱོང་སྲོལ་ཡིག་དང་དམིགས་བསལ་སྲོལ་ཡིག་ལ་སོགས་པའི་ས་གནས་ཁྲིམས་སྲོལ་བཟོ་བའི་དབང་ཐང་ཚད་ཡོད་པ་མ་གཏོགས།ལས་ཁུངས་དང་ལས་ཁང་གཞན་ལ་འདི་ལྟ་བུའི་ས་གནས་སྲོལ་ཡིག་གསར་བཟོ་བྱེད་པའི་དབང་ཚད་མེད།སྲིད་གཞུང་གི་འཁོར་སྐྱོད་བྱེད་སྟངས་ནི་མི་དམངས་འཐུས་མི་ཚོགས་ཆེན་གྱིས་ཁྲིམས་བཟོ་ཡི་ལས་དོན་བྱེད་པ་དང་།མི་དམངས་འཐུས་མི་ཚོགས་ཆེན་ལས་བྱུང་བའི་མི་དམངས་སྲིད་གཞུང་གིས་ཆབ་སྲིད་དང་ཁྲིམས་ལུགས་འཛིན་སྐྱོང་གི་ལས་དོན་བྱེད་པ།ཁྲིམས་ཁང་དང་ཞིབ་དཔྱོད་ཁང་དང་ལྟ་ཞིབ་ལྷན་ཁང་གིས་ཁྲིམས་ལ་བརྟེན་ནས་བདེན་རྫུན་གྱི་ཤན་འབྱེད་པ་དང་ཁྲིམས་ལ་བྱ་ར་བྱེད་པ་བཅས་ཡིན།སྒྲ་ཡངས་འཇུག་གི་སྲིད་གཞུང་ནི་སྒྲོམ་གཞི་དེ་ཡོངས་ལ་གོ་དགོས་ཤིང་།སྒྲ་དོགས་འཇུག་གི་སྲིད་གཞུང་ཟེར་དུས་མི་དམངས་འཐུས་མི་ཚོགས་ཆེན་ལས་བྱུང་ཞིང་དེའི་ཁྲིམས་དང་བཀའ་ལག་བསྟར་དང་འཛིན་སྐྱོང་བྱེད་པའི་སྲིད་གཞུང་བྱེ་བྲག་པ་དེ་ལ་གོབོད་རིགས་རང་སྐྱོང་ས་ཁུལ་གྱི་བོད་སྐད་ཡིག་ལས་དོན་ལྷན་ཁང་གི་ཁོངས་གཏོགས་ནི་འདིའི་སྐབས་ཀྱི་སྒྲ་དོགས་འཇུག་གི་སྲིད་གཞུང་གི་ཡན་ལག་དང་སྡེར་གཏོགས་ལས་ཁུངས་ཡིན་ཕྱིན།ལས་ཁུངས་དེ་ཡིས་བོད་སྐད་ཡིག་ལས་དོན་སྐོར་གྱི་ས་གནས་ཁྲིམས་སྲོལ་ལག་བསྟར་ལྟ་སྐུལ་བྱེད་པ་ལས་དེ་ལ་ས་གནས་ཁྲིམས་སྲོལ་དང་སྒྲིག་ཡིག་བཟོ་བའི་དབང་ཚད་མེད།